वृश्चिक:हो सकता है कि सप्ताह के पहले दिन दोपहर तक आप बहुत अच्छा महसूस न करें, लेकिन इसका मतलब यह बिल्कुल नहीं कि आपके लिए यह सप्ताह अनुकूल नहीं है। धैर्य रखिए दोपहर बाद का समय आपके लिए सुकून ले के आ रहा है। 5 से 7 मई के बीच आप किसी यात्रा पर भी जा सकते हैं। वहीं 8 व 9 मई के दिन चन्द्रमा आप के कर्म स्थान पर है, अत: आपका पूरा फ़ोकस अपने काम में रहने वाला है। जो कि हर लिहाज़ से बढ़िया भी रहेगा। आपका अपने काम के प्रति समर्पण सप्ताहांत में आपके लिए बड़ी अनुकूलता लाने वाला रहेगा।